CELEX: 62015CN0001
Language: da
Date: 2015-01-06 00:00:00
Title: Sag C-1/15: Sag anlagt den 6. januar 2015 — Europa-Kommissionen mod Republikken Østrig

2.3.2015   
            
            
               DA
            
            
               Den Europæiske Unions Tidende
            
            
               C 73/19
            
         
      Sag anlagt den 6. januar 2015 — Europa-Kommissionen mod Republikken Østrig
      (Sag C-1/15)
      (2015/C 073/26)
      Processprog: tysk
      
         Parter
      
      
         Sagsøger: Europa-Kommissionen (ved F. Erlbacher og A. Aresu, som befuldmægtigede)
      
         Sagsøgt: Republikken Østrig
      
         Sagsøgerens påstande
      
      
                  —
               
               
                  Det fastslås, at Republikken Østrig har tilsidesat sine forpligtelser i henhold til artikel 41, stk. 1, i tillægsprotokollen (1) og artikel 13 i afgørelse nr. 1/80, idet den har vedtaget og opretholdt § 1, stk. 2, nr. 1, § 2, stk. 1, nr. 9, § 10, stk. 3, nr. 4, § 14 sammenholdt med § 14a og 14b samt § 21, stk. 1, og § 21a i Bundesgesetzes über die Niederlassung und den Aufenthalt in Österreich (forbundsloven om etablering og ophold i Østrig).
               
            
                  —
               
               
                  Republikken Østrig tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Visse bestemmelser i forbundsloven om etablering og ophold i Østrig er uforenelige med EU-retten, for så vidt angår tyrkiske statsborgere. Det drejer sig navnlig om:
      
                  —
               
               
                  Ansøgerens pligt til at indgive første ansøgning om indrejse på forbundsområdet til den kompetente lokale diplomatiske repræsentation i udlandet og at afvente afgørelsen i udlandet.
               
            
                  —
               
               
                  Fastsættelsen af en minimumsalder på 21 år for ansøgning om en opholdstilladelse på grundlag af familiesammenføring.
               
            
                  —
               
               
                  Bevis for kendskab til det tyske sprog ved indgivelsen af første ansøgning om opholdstilladelse og indførelse af en »integrationsaftale«.
               
            Republikken Østrigs indsigelse om, at den i cirkulære fra Bundesministeriums für Inneres (det østrigske forbundsindenrigsministerium) havde anført, at ansøgninger fra tyrkiske statsborgere skulle undergives en individuel behandling i overensstemmelse med EU-retten, kan ikke afhjælpe tilsidesættelsen af forpligtelserne i tillægsprotokollens artikel 41, stk. 1, og artikel 13 i afgørelse nr. 1/80.
      
         (1)  Rådets forordning (EØF) nr. 2760/72 af 19.12.1972 om afslutning af tillægsprotokollen samt finansprotokollen, undertegnet den 23.11.1970, som er vedlagt aftalen om oprettelse af en associering mellem Det europæiske økonomiske Fællesskab og Tyrkiet om forholdsregler for deres ikrafttræden (EFT L 293, s. 1).